**NOTĂ INFORMATIVĂ**

**la proiectul Hotărîrii Guvernului pentru modificarea și completarea Hotărîrii Guvernului ”cu privire la aprobarea Regulamentului de organizare și funcționare a federațiilor sportive naționale„**

Proiectul Hotărîrii Guvernului de modificare și completarea a Hotărîrii Guvernului nr.356 din 26.03.2003 privind aprobarea Regulamentului de organizare și funcționare a federațiilor sportive naționale, a fost elaborat în contextul corespunderii acestuia cu prevederile Legii nr.330 din 25.03.1999 cu privire la cultura fizică și sport și Legii nr.837 din 17.05.1996 cu privire la asociațiile obștești.

Scopul proiectului Hotărîrii Guvernului este de a asigura o colaborare mai strînsă dintre Ministerul Tineretului și Sportului, ca autoritate centrală de specialitate în domeniul culturii fizice și sportului, pe de o parte și federațiile sportive, în calitate de asociații obștești, pe de altă parte.

Astfel, Ministerul Tineretului și Sportului are intenția de a orienta federațiile sportive naționale spre dezvoltarea unei noi traiectorii de promovare a sportului la nivel local, regional, național și internațional.

Hotărîrea Guvernului cu privire la aprobarea Regulamentului de organizare și funcționare a federațiilor sportive naționale a fost adoptat în anul 2003. În această perioadă de timp nu s-au făcut modificări ori completări la acest act normativ, multe prevederi nu corespund actualelor norme sociale.

Ministerul Tineretului și Sportului, prin elaborarea și adoptarea acestui proiect urmărește ca scop să ajusteze Hotărîrea Guvernului nr.356 din 2003 la noile realități sociale, teritorial-administrative, economice, finaciare, juridice și sportive.

În acest context, acceptarea proiectului Hotărîrii Guvernului va permite realizarea de noi obiective de dezvoltate a sportului moldovenesc, de creștere a numărului sportivilor talentați, de performanță în Republica Moldova, consolidării poziţiilor federațiilor sportive naționale ca promotor a valențelor sportive în rîndul populației și întregii societăți.

De asemenea, adoptarea proiectului Hotărîrii Guvernului pentru modificarea și completarea Hotărîrii Guvernului nr.356 din 26.03.2003 privind aprobarea Regulamentului de organizare și funcționare a federațiilor sportive naționale nu necesită cheltuieli financiare suplimentare din bugetul de stat.

**Ministru Victor ZUBCU**